 Sidaa awgeed uma banaana inuu ku qasbo nin aanay iyadu raali ka ahayn xataa hadduu yahay nin taqiya Ilaahay ka cabsanaya, laakiin waa inuu waaniyo una tilmaamo sida uu is leeyahay khayr baa ugu jira, iyadana waxa loo jideeyay inay aabaheed ku adeecdo khayrka iyo macruufka waxa wanaagsan haddii uu ninka soo doonay yahay nin saalixa suuban, markaasi waxa loo jideeyay inay adeecdo oo ay qadariso naxariistiisa iyo siduu ugu tudhayo iyo wanaaguu u sameeyay, laakiin wajib kuma aha inay adeecdo haddii aanay raali ka ahayn ninkan soo doonay iyada, xadiiska aan soo sheegnay awgii, Ilaahay ayaa tawfiiqda bixiya. 